MUNICIPIUL CRAIOVA

CONSILIUL LOCAL AL MUNICIPIULUI CRAIOVA
     HOTĂRÂREA NR.1
privind concesionarea, prin negociere directă, a terenului care aparţine domeniului public al municipiului Craiova, aferent spaţiului comercial Casino Royal
         Consiliul Local al Municipiului Craiova, întrunit în şedinţa extraordinară din data de 17.01.2014.

         Având în vedere raportul nr.4435/2014 întocmit de Direcţia Patrimoniu prin care se propune concesionareaa terenului care aparţine domeniului public al municipiului Craiova, aferent spaţiului comercial Casino Royal şi rapoartele comisiilor de specialitate ale Consiliului Local al Municipiului Craiova nr.4,5 şi 11/2014;
În conformitate cu prevederile Legii nr.50/1991, republicată, privind autorizarea executării construcţiilor şi unele măsuri pentru realizarea locuinţelor şi Titlului VI-Proprietatea Publică, art.858-875 Cod Civil;

În temeiul art.36 alin.2 lit.c coroborat cu alin.5 lit.a, art.45 alin.3, art.123 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă modificarea inventarului bunurilor care aparţin domeniului public al municipiului Craiova, prin completare cu  terenul în suprafaţă de 1031 mp., identificat în anexa care face parte integrantă din prezenta hotărâre, situat în municipiul Craiova, b-dul Nicolae Titulescu, nr.2.  
Art.2. Se aprobă concesionarea, prin negociere directă, pe o perioadă de 49 de ani, către Miclescu Valentin, a cotei părţi de 33% din terenul în suprafaţă de 1031 mp., care aparţine domeniului public al municipiului Craiova, prevăzut la art.1 din prezenta hotărâre, aferent spaţiului comercial Casino Royal, compus din imobil C1/3/1, având număr cadastral 3451/0/2/3/1, intabulat în cartea funciară 57397 UAT Craiova, identificat în anexa care face parte integrantă din prezenta hotărâre.

Art.3. Se aprobă concesionarea, prin negociere directă, pe o perioadă de 49 de ani, către Niţulescu Codruţ Călin şi Niţulescu Anemarie Izabela, a cotei părţi de 4% din terenul în suprafaţă de 1031 mp., care aparţine domeniului public al municipiului Craiova, prevăzut la art.1 din prezenta hotărâre, aferent spaţiului comercial Casino Royal, având număr cadastral 3451/0/2/3/2/1, intabulat în cartea funciară 39734 UAT Craiova, identificat în anexa care face parte integrantă din prezenta hotărâre.

  Art.4. Preţul de pornire a negocierii redevenţei aferentă terenurilor prevăzute la art.2 şi 3 din prezenta hotărâre, va fi stabilit prin raport de evaluare care va fi supus aprobării Consiliului Local al Municipiului Craiova.
  Art.5. Se împuterniceşte Primarul Municipiului Craiova să semneze contractele de concesiune prevăzute la art.2 şi 3 din prezenta hotărâre, să desemneze comisia de negociere a valorii redevenţei cotei părţi de teren, să reprezinte municipiul Craiova în faţa notarului public şi să îndeplinească condiţiile de publicitate imobiliară prevăzută de lege.
  Art.6. Cheltuielile ocazionate pentru perfectarea actelor notariale şi efectuarea procedurilor de publicitate imobiliară prevăzute de lege, vor fi suportate de către  Miclescu Valentin,  Niţulescu Codruţ Călin şi Niţulescu Anemarie Izabela.
  Art.7. Miclescu Valentin, Niţulescu Codruţ Călin şi Niţulescu Anemarie Izabela au obligaţia de a plăti, până la data de 01.10.2014, contravaloarea folosinţei pe ultimii 3 ani, a terenurilor concesionate prevăzute la art.2 şi 3 din prezenta hotărâre.
               Art.8. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova.
              Art.9.  Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a  Hotărârii Guvernului nr.141/2008.
Art.10. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară, Miclescu Valentin, Niţulescu Codruţ Călin şi Niţulescu Anemarie Izabela vor aduce la îndeplinire prevederile prezentei hotărâri.
	      PREŞEDINTE DE ŞEDINŢĂ,
	 CONTRASEMNEAZĂ,

	         Mihail GENOIU
	  SECRETAR,
Nicoleta MIULESCU

	
	


\ 


